**Az előterjesztést megtárgyalta:**

 - Jogi és Társadalmi Kapcsolatok Bizottsága

**E L Ő T E R J E S Z T É S**

**Szombathely Megyei Jogú Város Közgyűlése**

**2017. március 2-i ülésére**

**J E G Y Z Ő I T Á J É K O Z T A T Ó**

**a Polgármesteri Hivatal törvényességi és**

**hatósági munkájáról, a Hivatal tevékenységéről**

Szombathely Megyei Jogú Város Önkormányzata Szervezeti és Működési Szabályzata 23. § (4) bekezdés b) pontja értelmében a jegyző a Közgyűlésen tájékoztatást ad a hatósági munkáról, a törvényesség helyzetéről, és azokról a kihirdetett, vagy hatályba lépett jogszabályokról, melyek az önkormányzat, vagy a hivatal feladatkörét, hatósági hatáskörét érintik, megváltoztatják, illetve új feladatkört állapítanak meg. A Magyarország helyi önkormányzatairól szóló 2011. évi CLXXXIX. törvény (Mötv.) 81. § (3) bekezdés f) pontja alapján a jegyző évente beszámol a képviselő-testületnek a hivatal tevékenységéről. A testület a hatósági és törvényességi tájékoztató keretében a hivatal tevékenységéről folyamatosan értesül, ezért ezen tájékoztató az SZMSZ-ben foglaltakon túl a Mötv. előírásainak történő megfelelést is szolgálja. E kötelezettségeknek eleget téve a Polgármesteri Hivatal belső szervezeti egységeinek vezetőivel áttekintettük a hatósági munkát és a hivatal működését, melynek eredményeiről az alábbiakban tájékoztatom a Tisztelt Közgyűlést:

A **Jogi, Képviselői és Hatósági Osztály** vezetője az alábbi tájékoztatást adta az osztály munkájáról és az osztály munkáját érintő jogszabályi változásokról:

Az előző Közgyűlés óta eltelt időszakban nem került kihirdetésre az osztály munkáját érintő jogszabály, kihirdetésre került ugyanakkor egy alkotmánybírósági határozat.

A közigazgatási eljárásjog újraszabályozása során az Országgyűlés 2016. december 6-i ülésnapján elfogadta a közigazgatási perrendtartásról szóló törvényt. Az elfogadott törvényt a köztársasági elnök nem hirdette ki, annak egyes rendelkezései alaptörvény-ellenességének és egyben közjogi érvénytelenségének megállapítását kérte az Alkotmánybíróságtól. A támadott rendelkezések egy új, ún. közigazgatási felsőbíróságot neveznek meg.

Az Alkotmánybíróság 1/2017. (I.17.) AB határozatával megállapította, hogy a támadott rendelkezések alaptörvény-ellenesek, ugyanis azok az Alaptörvény szerinti sarkalatos szabályozási tárgykörbe tartoznak, ugyanakkor az Országgyűlés a törvényt az egyszerű többséget igénylő törvények elfogadására irányadó eljárási rendben fogadta el. A határozat alapján a törvény nem hirdethető ki. A törvény tervezett hatályba lépéséig – 2018. január 1. – ugyanakkor az Országgyűlésnek még van ideje orvosolni a közjogi érvénytelenségre vezető jogalkotási hibát.

A **Jogi Iroda** elvégzi az Önkormányzat és a Polgármesteri Hivatal által kötött valamennyi szerződés jogi kontrollját a vonatkozó belső utasításoknak megfelelően. A 2017.01.01.-2017.01.31. közötti időszakban 99 szerződés jogi kontrolljára került sor.

Az Iroda nyilvántartja a hatályos rendeleteket, gondoskodik azok kihirdetéséről. A 2017. február 2-i Közgyűlésen elfogadott rendeletek az alábbi időpontokban kerültek kihirdetésre:

2017. február 7. napján kihirdetésre került:

* Szombathely Megyei Jogú Város Önkormányzata Közgyűlésének **1/2017. (II.7.)** önkormányzati rendelete az önkormányzat 2016. évi költségvetéséről szóló 5/2016. (III. 1.) önkormányzati rendelet módosításáról.

2017. február 8. napján kihirdetésre került:

* Szombathely Megyei Jogú Város Önkormányzata Közgyűlésének **3/2017. (II.8.)** önkormányzati rendelete a Szombathely Megyei Jogú Város Helyi Építési Szabályzatáról, valamint Szabályozási Tervének jóváhagyásáról szóló 30/2006. (IX. 7.) önkormányzati rendelet módosításáról.

2017. február 13. napján kihirdetésre került:

* Szombathely Megyei Jogú Város Önkormányzata Közgyűlésének **2/2017. (II.13.)** önkormányzati rendelete a Szombathely Megyei Jogú Város Önkormányzata által adományozható kitüntetésekről szóló 7/2016. (III. 1.) önkormányzati rendelet módosításáról.

A rendeleteket a jogszabályi előírásoknak megfelelően megküldtük a Vas Megyei Kormányhivatalnak, illetve gondoskodtunk a rendeleteknek a www.szombathely.hu honlapra és a Nemzeti Jogszabálytárba történő feltöltéséről. Továbbá a lakosság értesítése a rendeletek kihirdetéséről az önkormányzati hetilap és a Városi TV útján megtörtént.

A 2017. február 2-i Közgyűlésen hozott normatív határozatok, valamint az ülések jegyzőkönyvei is megküldésre, illetve a honlapra feltöltésre kerültek.

Az osztály elkészítette a Polgármesteri Hivatal 2016. évre vonatkozó ügyiratforgalmi statisztikáját:

|  |
| --- |
| **Az iktatott ügyiratok száma a 2016. 01.01 – 12.31. közötti időszakban** |
|  |  |  |  |
| **Ágazat** | **Főszám** | **Gyűjtőív** | **Alszám** |
|  |  |  |  |

|  |  |  |  |
| --- | --- | --- | --- |
| **A) PÉNZÜGYEK** | **16888** | **0** | **29594** |
| A.1. Adóigazgatási ügyek | 16888 | 0 | 29594 |
| **B) EGÉSZSÉGÜGYI IGAZGATÁS** | **56** | **0** | **405** |
| **C) SZOCIÁLIS IGAZGATÁS** | **4287** | **0** | **16070** |
| **E) KÖRNYEZETVÉDELMI, ÉPÍTÉSI ÜGYEK, TELEPÜLÉSRENDEZÉS, TERÜLETRENDEZÉS ÉS KOMMUNÁLIS IGAZGATÁS** | **2779** | **0** | **14608** |
|  |  |  |
| E.1. Környezet- és természetvédelem | 103 | 0 | 563 |
| E.2. Építésügyek, településrendezés, területrendezés | 373 | 0 | 3973 |
|  |  |  |
| E.3 Építésügy | 1939 | 0 | 8360 |
| E.4 Kommunális ügyek | 364 | 0 | 1712 |
| **F) KÖZLEKEDÉS ÉS HÍRKÖZLÉSI IGAZGATÁS** | **2030** | **0** | **7941** |
| **G) VÍZÜGYI IGAZGATÁS** | **17** | **0** | **65** |
| **H) ÖNKORMÁNYZATI, IGAZSÁGÜGYI ÉS RENDÉSZETI IGAZGATÁS** | **3436** | **0** | **20790** |
|  |  |  |
| H.1. Anyakönyvi és állampolgársági ügyek | 1082 | 0 | 4288 |
| H.2. Okmányirodák feladatkörébe utalt ügyek, a polgárok személyi adatainak, lakcímének nyilvántartásával kapcsolatos ügyek | 8 | 0 | 1000 |
|  |  |  |
| H.3. A Választásokkal kapcsolatos ügyek | 12 | 0 | 1826 |
| H.7. Igazságügyi igazgatás | 52 | 0 | 473 |
| H.8. Egyéb igazgatási ügyek | 2282 | 0 | 13203 |
| **I) LAKÁSÜGYEK** | **1175** | **0** | **6925** |
| **J) GYERMEKVÉDELMI ÉS GYÁMÜGYI IGAZGATÁS** | **923** | **0** | **8226** |
| **K) IPARI IGAZGATÁS** | **83** | **0** | **219** |
| **L) KERESKEDELMI IGAZGATÁS, TURISZTIKA** | **624** | **0** | **2060** |
| **M) FÖLDMŰVELÉSÜGY, ÁLLAT- ÉS NÖVÉNYEGÉSZSÉGÜGYI IGAZGATÁS** | **225** | **0** | **1628** |
|  |  |  |
| **P) KÖZOKTATÁSI ÉS MŰVELŐDÉSÜGYI IGAZGATÁS** | **338** | **0** | **1110** |
| **R) SPORTÜGYEK** | **340** | **0** | **370** |
| **U) ÖNKORMÁNYZATI ÉS ÁLTALÁNOS IGAZGATÁSI ÜGYEK** | **2836** | **0** | **25353** |
|  |  |  |
| U.1. Képviselő-testület iratai | 23 | 0 | 279 |
| U.2. Kisebbségi önkormányzat iratai | 6 | 0 | 49 |
| U.3. Szervezet, működés | 984 | 0 | 7403 |
| U.4. Iratkezelés, ügyvitel | 10 | 0 | 76 |
| U.5. Személyzeti, bér- és munkaügyek | 89 | 0 | 4745 |
| U.6. Pénz- és vagyonkezelés | 1724 | 0 | 12801 |
| **X) HONVÉDELMI, POLGÁRI VÉDELMI, KATASZTRÓFAVÉDELMI IGAZGATÁS, FEGYVERES BIZTONSÁGI ŐRSÉG** | **13** | **0** | **108** |
|  |  |  |
| X.1. Honvédelmi igazgatás | 1 | 0 | 15 |
| X.2. Polgári védelmi, katasztrófavédelmi igazgatás | 12 | 0 | 93 |
|  |  |  |
| **Összesen:** | **36050** | **0** | **135472** |

Az **Általános Hatósági Irodához** tartozó Ügyfélszolgálat munkájáról az alábbiakban számolok be. A 2017.01.01.-2017.01.31. közötti időszakban az ügyfelek az alábbi ügyekben fordultak az Ügyfélszolgálathoz:

|  |  |  |  |  |  |  |  |
| --- | --- | --- | --- | --- | --- | --- | --- |
| Hónap | Általános informá-ciók | Szociá-lis ügyek | Lakás-ügyek | Adóügyek | Kommunális ügyek | Keresked-i ügyek | Szent Márton kártya |
| jan. | 804 | 1109 | 592 | 446 | 43 | 182 | 37 |

Az Ügyfélszolgálathoz ezen kívül e-mailen és telefonon is érkeznek megkeresések, bejelentések, illetve kérnek az ügyfelek tájékoztatást. Ennek számadata az alábbiak szerint alakult:

|  |  |  |
| --- | --- | --- |
| Hónap | e-mail | telefon |
| 2017. január | 314 | 127 |

|  |  |  |  |
| --- | --- | --- | --- |
|  |  |  |  |

A **Közgazdasági és Adó Osztály** vezetője az alábbi tájékoztatást adta az osztály munkáját érintő jogszabályi változásokról és az osztály munkájáról:

Az osztály adóhatósági feladatait érintő jelentős jogszabályi változások: Az adózás rendjéről szóló 2003. évi XCII. törvény (a továbbiakban: Art.) előírása alapján a közúti közlekedési nyilvántartási szerv, a polgárok személyi adatainak és lakcímének nyilvántartását kezelő központi szerv a gépjárműadó kivetéséhez szükséges hatósági adatszolgáltatást minden év január 31. napjáig teljesíti az önkormányzati adóhatóságok felé. A 2017. január 1. napi állapotnak megfelelően az adatszolgáltatás 37.565 db gépjármű adatait tartalmazta. A feldolgozást követően az újként bekerült, és adómérték változással érintett gépjárművek esetén kiadásra kerültek a gépjárműadót megállapító határozatok.

A 2017. január 1. napjától kisadózó vállalkozások tételes adója (KATA) hatálya alá tartozó adóalanyok, akik az iparűzési adóban az egyszerűsített, tételes adóalap-megállapítást választják, a bejelentést 2017. február 15. napjáig tehették meg.

A helyi adókat, továbbá a gépjárműadót az adózóknak félévenként két részletben március 15., illetve szeptember 15. napjáig kell megfizetniük az önkormányzati adóhatóság megfelelő számlája. A március 15-i fizetési határidőre tekintettel jogi személyek részére a fizetési értesítők, magánszemélyek részére a befizetési lapot tartalmazó számlalevelek elkészültek, amelyek folyamatosan borítékolásra és postázásra kerültek. Az értesítéseket február végéig veheti kézhez 3955 jogi személy és 27879 magánszemély.

Az **Egészségügyi és Közszolgálati Osztály** vezetője a Lakás és Szociális Iroda munkájáról az alábbi tájékoztatást adta:

2017. január 1. napjától 2017. február 20. napjáig az irodára hatósági ügyekben beérkezett kérelmek száma az alábbiak szerint alakult:

A gyermekek védelméről és a gyámügyi igazgatásról szóló 1997. évi törvény alapján rendszeres gyermekvédelmi kedvezmény megállapítására vonatkozó kérelmek száma: 97 db

A települési támogatás keretében nyújtott ellátások és a szociális szolgáltatások helyi szabályzásáról szóló Szombathely Megyei Jogú Város Önkormányzata Közgyűlésének 8/2015. (II. 27.) önkormányzati rendelete által szabályozott támogatások:

* átmeneti támogatás megállapítása iránti kérelmek száma: 691 db
* rendkívüli szociális krízishelyzetre tekintettel nyújtott támogatás: 252 db
* fűtési támogatás: 86 db
* a gyógyszer- és gyógyászati segédeszköz kiadások viseléséhez nyújtott rendszeres települési támogatás: 42 db
* önkormányzati tulajdonú lakásban lakók lakbértámogatása: 145 db
* nem önkormányzati lakásban lakók lakbértámogatása: 155 db

A kérelmek elbírálása mellett az ügyintézők - az önkormányzati rendeletek által előírt, illetve más hatóságok általi megkeresésre – helyszíni környezettanulmányt végeznek.

A hatósági ügyekben a jogszabályban előírt ügyintézési határidőt az Irodán sikerült betartani.

A **Belső Ellenőrzési Iroda** munkájáról az alábbi tájékoztatást adom:

Az iroda tevékenységének keretét adó 2017. évi belső ellenőrzési, illetve a Szombathely Megyei Jogú Város Önkormányzata által alapított és fenntartott intézményekre vonatkozó felügyeleti ellenőrzési tervet Szombathely Megyei Jogú Város Közgyűlése 2016. decemberi ülésén fogadta el.

2017. február hónapban befejeződött a Polgármesteri Hivatalra és 9 intézményre kiterjedően a „Belső kontrollrendszer elemei – kontrollkörnyezet, kockázatkezelés, kontrolltevékenységek, információ és kommunikáció, monitoring tevékenység – szabályszerűségének megítélése” című ellenőrzés, amelynek célja az volt, hogy e tevékenység a hatályos jogszabályoknak megfelelően szabályozott volt-e, és a működése megfelelt-e a belső szabályzatoknak. Kiterjedt az ellenőrzés annak megítélésére, hogy a költségvetési szervek belső kontrollrendszeréről és belső ellenőrzéséről szóló 370/2011. (XII. 31.) Korm. rendelet 2016. október 1-jétől hatályba lépett módosítására hogyan reagáltak a vizsgálatban érintett intézmények. A vizsgálat megállapításait, tapasztalatait az éves beszámoló keretében ismerteti az iroda.

Az elfogadott ellenőrzési tervek alapján 2017. februárjában indult az önkormányzat által alapított és fenntartott intézmények iratkezelésének áttekintése, amelynek célja: annak megállapítása, hogy az intézményeknél kialakított belső szabályozás megfelel-e a vonatkozó, a közfeladatot ellátó szervezetek iratkezeléséről szóló 335/2005. (XII. 29.) Korm. rendelet előírásainak, továbbá az intézményben folytatott iratkezelés (iktatás, érkeztetés, kiadmányozás) gyakorlata szabályszerű-e. A vizsgálat kiterjed a Szombathelyi Egészségügyi és Kulturális Intézmények Gazdasági Ellátó Szervezetre, a Mesebolt Bábszínházra, az Agora Szombathelyi Kulturális Központra, a Berzsenyi Dániel Megyei és Városi Könyvtárra, a Savaria Szimfonikus Zenekarra, a Szombathelyi Köznevelési GAMESZ-ra, a Savaria Megyei Hatókörű Városi Múzeumra, a Pálos Károly Szociális Szolgáltató Központ és Gyermekjóléti Szolgálatra, a Szombathelyi Közterület–felügyeletre, a Szombathelyi Egyesített Bölcsődei Intézmény és Családi Napközire és a Szombathelyi Városi Vásárcsarnokra. A folyamatban lévő ellenőrzésben az iroda minden munkatársa részt vesz.

A **Városfejlesztési Kabinet** a Közgyűlés 2017. februári ülésén az osztály feladatairól és futó projektjeiről adott számot. Ezt az alábbiakban foglalt, támogatást elnyert pályázatokról szóló tájékoztatóval egészíti ki:

A Városfejlesztési Kabinet legfőbb tevékenysége az érintett időszakban a már támogatási szerződéssel rendelkező alábbi **TOP projektek** projektfejlesztési folyamatának koordinálása és az ehhez kapcsolódó feladatok ellátása volt, a *támogatási szerződésben* és a *2014–2020 programozási időszakban az egyes európai uniós alapokból származó támogatások felhasználásának rendjéről szóló 272/2014. (XI. 5.) Korm. rendeletben* foglalt kötelezettségeknek megfelelően:

|  |  |
| --- | --- |
| **A projekt címe**  | **Megítélt támogatás** |
| Szombathely Megyei Jogú Város közúthálózati elemeinek gazdaságfejlesztési célú megújítása | 915 000 000 Ft |
| Szombathely bel- és csapadékvíz védelmi rendszerének fejlesztése | 800 000 000 Ft |
| Szombathely Megyei Jogú Város kerékpárosbarát fejlesztése | 1 015 000 000 Ft |
| Gazdaság-és foglalkoztatásfejlesztési partnerség a Szombathelyi Járás területén | 1 213 000 000 Ft |
| Társadalmi együttműködést elősegítő komplex programok az Óperint városrészen | 67 000 000 Ft |
| A szombathelyi Északi Iparterület fejlesztése | 456 000 000 Ft |
| Szombathely, Sárdi-ér úti terület alapinfrastruktúrájának kiépítése | 544 000 000 Ft |
| Szombathelyi Vásárcsarnok fejújítása | 1 601 000 000 Ft |
| Százszorszép Bölcsőde és Mocorgó Óvoda fejlesztése Szombathelyen | 146 053 854 Ft |
| Weöres Sándor és Pipitér Óvoda fejlesztése Szombathelyen | 163 199 011 Ft |
| Bölcsőde fejlesztések Szombathelyen | 254 747 135 Ft |
| Óvoda fejlesztések Szombathelyen | 564 000 000 Ft |
| Szombathely Szent László Király utcai felhagyott iparterület fejlesztése | 750 000 000 Ft |
| A szombathelyi Sportliget fejlesztése | 1 155 000 000 Ft |
| Egészségügyi intézmények energetikai korszerűsítése | 182 992 500 Ft |
| Óvodák energetikai korszerűsítése | 294 312 000 Ft |
| Neumann János Általános Iskola felújítása | 296 127 841 Ft |
| AGORA központ energetikai korszerűsítés | 294 058 000 Ft |
| Városháza épületének felújítása | 630 509 659 Ft |
| Megújuló Szombathely – tiszta energia saját erőből | 894 866 556 Ft |
| Új Egészségügyi Alapellátó Központ kialakítása | 700 000 000 Ft |
| Szociális alapszolgáltatások fejlesztése Szombathelyen | 86 000 000 Ft |
| Szociális városrehabilitáció II. ütem | 445 000 000 Ft |
| URBACT III MAPS (Military Assets as Public Spaces, Katonai objektumok mint közösségi terek) | 48 817,2 € |

A **„Nemzeti Ovi-Foci, Ovi-Sport Program”** keretében támogatást nyert 3 óvoda tekintetében a támogatási szerződéskötés folyamatban van.

A Közgyűlés döntésének megfelelően folyamatban van a „TOP-6.1.4 Társadalmi és környezeti szempontból fenntartható turizmusfejlesztés” felhívásra benyújtandó pályázatok előkészítése.

Kidolgozás alatt van továbbá az **Integrált Településfejlesztési Stratégia módosítása**, amelynek társadalmi egyeztetése az elmúlt hónap során lezajlott. A módosított ITS-t a 2017 márciusi ülésén tárgyalja a Közgyűlés.

Az időszak során is folyamatos volt a **Modern Városok Program keretében Szombathelyen megvalósuló fejlesztések**kel kapcsolatos előkészítési, adatszolgáltatási feladatok ellátása, valamint az ehhez kapcsolódó egyeztetések az érintett minisztériumokkal és az egyes fejlesztések projektgazdáival.

Az önkormányzat által korábban megvalósított, jelenleg **fenntartási szakaszban lévő projektek**kel kapcsolatos feladatellátás folyamatos, amelynek keretében a Kabinet elkészítette az időszakban esedékes éves fenntartási jelentéseket és részt vett az aktuális helyszíni ellenőrzéseken és az azok nyomán keletkező feladatellátásban.

A **Városüzemeltetési Osztály** vezetője az alábbi tájékoztatást adta az osztály tevékenységéről:

Az előző Közgyűlés óta eltelt időszakban a **Közbeszerzési Iroda** folyamatosan közreműködik a TOP pályázatok támogatási szerződésének közbeszerzési tervének összeállításában, a határidők ütemezésében. A Városüzemeltetési Osztály versenyszabályzat alapján történő beszerzéseinek ajánlati felhívásai, szerződései szerkesztését végzi. Heti rendszerességgel előkészíti a Közbeszerzési Bíráló Bizottság előterjesztéseit.

A folyamatban lévő közbeszerzési eljárásokat és azok stádiumait az alábbi táblázat tartalmazza.

|  |  |
| --- | --- |
| **Eljárás megnevezése** | **Állapot** |
| Szent Márton templom előkészítés (I. ütem) valamint Berzsenyi tér - Szily J. u. és környéke (II. ütem) burkolat- felépítés viziközmű rekonstrukció | A szerződés önkormányzatunk részéről 2017. február 2-án aláírásra került.  |
| Romkert passzázs kivitelezése | Szerződéskötés 2017.január 27. napján megtörtént |
| Smidt Múzeum kivitelezése | Szerződéskötés 2017.február 2. napján megtörtént |
| Közoktatási intézmények étkeztetési feladatainak ellátása | Közbeszerzési Döntőbizottság az eljárást 2017.január 17. napján megszüntette. |
| Villamos energia beszerzés Szombathely Megyei Jogú Város Önkormányzata és intézményei részére | A szerződés önkormányzatunk részéről 2017. február 2-án aláírásra került. |
| Informatikai eszközbeszerzés | Nyertes ajánlattevő kihirdetése megtörtént 2017.február 9. napján |
| SZMJV PH Emeleti konyhák, földszinti és 1.emeleti mellékhelyiségek felújítása  | Döntéshozatal az eredménytelenségről fedezethiány miatt 2017. február 9. napján  |
| SZMJV PH konyha helyiségei bútorzatának beszerzése | Nyertes ajánlattevő kihirdetése megtörtént 2017.február 9. napján |
| Markusovszky utcai Gyöngyöspatak híd felújítása | Nyertes ajánlattevő kihirdetése megtörtént 2017.február 9. napján |
| Műszaki informatikai rendszerek üzemeltetése és továbbfejlesztése | Nyertes ajánlattevő kihirdetése megtörtént 2017.február 9. napján |
| Imisszió mérés  |  Bírálat folyamatban, hiánypótlás, igazolások bekérése történik |
| Laky Demeter utca felújítása  |  Nyertes ajánlattevő kihirdetése megtörtént 2017.február 9. napján |
| Móricz Zs. utca felújítása | Nyertes ajánlattevő kihirdetése megtörtént 2017.február 9. napján |

Az osztály **beruházási feladat**ainak **teljesítés**éről az alábbi tájékoztatás készült:

**TOP-6.1.1-15-SH1-2016-00001 A szombathelyi Északi Iparterület fejlesztése** címűprojekt tervezési munkáihoz a piaci ár beszerzése folyamatban van.

**TOP-6.1.3-15-SH1-2016-00001 „Helyi gazdaságfejlesztés”** című pályázat keretén belül megvalósítandó „Szombathelyi Vásárcsarnok felújítása” című, a Szombathely, Hunyadi u. 5-7. szám alatti, 8262/2 hrsz-ú ingatlanon álló Vásárcsarnok épület felújítására vonatkozó projekt során a tervezési szerződést a Savaria Városfejlesztési és Nonprofit Kft.-vel megkötötték. A tervező a szerződésben foglaltak értelmében bemutatta a vázlattervet a megrendelőnek, amelyet a Tervtanács 2017. február 15. napján megtárgyalt és véleményezett. 2017. február 21. napján az árusok és a bérlők részére a felújítással kapcsolatos tájékoztatóra kerül sor.

**TOP-6.2.1-15-SH1-2016-00002 Óvodák fejlesztése Szombathelyen** projekt keretében felújításra kerülő óvodák (Aréna, Benczúr, Gazdag Erzsi, Szivárvány, Vadvirág és Mesevár óvoda) engedélyes és kiviteli tervei elkészültek, a műszaki ellenőr in-house szerződés keretében beszerzésre került. A kivitelezésre vonatkozó közbeszerzési eljárás előkészítése kezdődik.

**TOP-6.2.1-15-SH1-2016-00003 Százszorszép Bölcsőde és Mocorgó Óvoda fejlesztése Szombathelyen** című projekt keretében felújításra kerülő épületek engedélyes és kiviteli tervei elkészültek, a műszaki ellenőr in-house szerződés keretében beszerzésre került. Következő lépés a kivitelezésre vonatkozó közbeszerzési eljárás előkészítése.

**TOP-6.2.1-15-SH1-2016-00004 Weöres és Pipitér óvoda fejlesztése** projekt keretében felújításra kerülő óvodák engedélyes és kiviteli tervei elkészültek, a műszaki ellenőr in-house szerződés keretében beszerzésre került. A kivitelezésre vonatkozó közbeszerzési eljárás előkészítése következik.

**TOP-6.2.1-15-SH1-2016-00005 Bölcsődei fejlesztések Szombathelyen** című projekt keretében felújításra kerülő épületek engedélyes és kiviteli tervei elkészültek, műszaki ellenőr in-house szerződés keretében beszerzésre került. Jelenleg folyamatban van a projekt előkészítési szakasz lezárása, megvalósítási szakaszba való átkerülése. Következő lépés a kivitelezésre vonatkozó közbeszerzési eljárás előkészítése.

**TOP-6.3.1-15-SH1-2016-00001 Szombathely, Szent László király utcai felhagyott iparterület fejlesztése című** projekt keretében kialakításra kerülő vívóakadémia, kereskedelmi egységek, cserkészház, asztalitenisz csarnok és ezekhez tartozó parkolók, közművek engedélyes és kiviteli terveinek készítése folyamatban van, leadási véghatáridő 2017. április 9.

**TOP-6.3.2-15-SH1-2016-00001 A szombathelyi Sportliget fejlesztése című** projekt keretében az épület energetikai korszerűsítésére irányuló engedélyes és kiviteli terveinek készítése folyamatban van. A tervezéshez szükséges rendezési tervmódosítás megtörtént.

**TOP-6.3.3-15-SH1-2016-00001** számú „**Szombathely bel- és csapadékvíz védelmi rendszerének fejlesztése**” című pályázatban szereplő belterületi csapadékvíz elvezető rendszerek engedélyes tervei elkészültek, az engedélyezési eljárások folyamatban vannak. A kivitelezési munkák műszaki ellenőri feladatainak ellátására vonatkozóan a piaci ár bekérése folyamatban van.

**TOP-6.4.1-15-SH1-2016-00001** számú „**Szombathely Megyei Jogú Város kerékpárosbarát fejlesztése**” című pályázatban szereplő közlekedési létesítmények tervezésére vonatkozó piacfelmérési célú árajánlat kérés kiküldésre került. Az auditálásra vonatkozó szerződés aláírása folyamatban van.

**TOP-6.5.1-15-SH1-2016-00001 Városháza épületének felújítása című** projekt keretében az épület energetikai korszerűsítésére irányuló engedélyes és kiviteli tervek készítése folyamatban van, a projekt mérföldkövek módosítására változási jelentés került benyújtásra. A projekthez kapcsolódó, azonban nem támogatott forrásból történő fejlesztésekre a tervezői szerződést aláírásra előkészítették.

**TOP-6.5.1-15-SH1-2016-00002 AGORA központ energetikai korszerűsítése című** projekt keretében az épület energetikai korszerűsítésére irányuló engedélyes és kiviteli terveinek készítése folyamatban van, leadási véghatáridő 2017. június 10.

**TOP-6.5.1-15-SH1-2016-00003 Neumann János Általános Iskola felújítása című** projekt keretében az épület energetikai korszerűsítésére irányuló engedélyes és kiviteli terveinek készítése folyamatban van, leadási véghatáridő 2017. június 10.

**TOP-6.5.1-15-SH1-2016-00004 Óvodák energetikai korszerűsítése** címűprojekt keretében a Szombathely, Bem J. u. 33. szám alatti Hétszínvirág Óvoda; a Szombathely, Pázmány P. krt. 26. szám alatti Micimackó + Napsugár Óvoda; továbbá a Szombathely, Margaréta u. 1. szám alatti Margaréta Óvoda energetikai korszerűsítésére irányuló engedélyes és kiviteli terveknek készítése folyamatban van, leadási véghatáridő 2017. június 10.

**TOP-6.5.1-15-SH1-2016-00005 Egészségügyi Intézmények Energetikai Korszerűsítése** című projekt keretében a Váci Mihály utca 3. szám alatti, illetve a Jáki u. 35. szám alatti orvosi rendelők energetikai korszerűsítésére irányuló engedélyes és kiviteli tervek készítése folyamatban van, leadási véghatáridő 2017. június 10.

**TOP-6.6.1-15-SH1-2016-00001 Új Egészségügyi Alapellátó Központ kialakítása** című projekt esetében a tervezési munka befejeződött. A műszaki ellenőr beszerzése megtörtént. A kivitelezési közbeszerzési eljárás elindítása előkészítés alatt áll.

**TOP-6.6.2-15-SH1-2016-00001 Szociális alapszolgáltatások fejlesztése Szombathelyen** címűprojekt keretében a Barátság utcai idősek klubja, illetve a Kodály Zoltán utcai család és gyermekjóléti szolgálat felújítására, átalakítására irányuló engedélyes és kiviteli tervek készítése folyamatban van, leadási véghatáridő 2017. május 21. A műszaki ellenőr beszerzése folyamatban van.

**TOP-6.7.1-15-SH1-2016-00001 Szociális város rehabilitáció II. ütem** című projekt keretében *a Szalézi tér felújításával és átalakításával, valamint a Tóth István park felújításával* kapcsolatos tervezési munkákra a megrendelő kiküldésre került. A Szigligeti u. felújítás és a Brenner J. általános iskola előtti buszöböl kialakítás tervezésére vonatkozóan a szerződés megkötésre került. A tervezési munkák határideje 2017. június10.A bérlakások felújítására és a Szombathely Nárai u. 1. sz. épület felújítására a tervezési szerződés aláírásra került. A tervezési munkák határideje 2017. június10.

**Szent Márton projekt I. ütem:**

**Romkert passzázs** kialakítására vonatkozó vállalkozási szerződés megkötésre került, a kivitelezési munkák előkészítését, a beépítendő szerkezetek gyártását kivitelező elindította.

**Smidt Múzeum bővítés megvalósítására** vonatkozó vállalkozási szerződés megkötésre került, a kivitelező az R+D Konzorcium. A munkaterület átadása megtörtént, a kivitelező a felvonulási területet építi ki.

**Berzsenyi tér és környéke felújítására** vonatkozó kiviteli szerződés aláírásra került. A munkaterület átadása megtörtént.

**Egyéb beruházások:**

**A Szakorvosi Rendelőintézet fűtési és melegvíz ellátási rendszerének átalakítása** a Szombathelyi Távhőszolgáltató Kft-vel kötött vállalkozási szerződésben foglaltak alapján határidőben megtörtént.

**Jedlik Ányos Terv keretében (5db)** **„A” típusú elektromos töltőállomás** telepítésére 2016. december 21. napján pályázatot nyújtott be pályázatot az önkormányzat. 2017. január 25-én hiánypótlásra kaptunk felhívást, melyre a választ 2017. január 30. napján benyújtásra került. A pályázat elbírálása jelenleg folyamatban van.

**1 db Villámtöltő berendezés telepítésére** 2017. január 12-én egyedi támogatási kérelem került benyújtásra Lepsényi István államtitkár úr részére, a kérelem elbírálása jelenleg is folyamatban van.

**„Fedett uszoda létesítmény további fejlesztésére és bővítésére** **irányuló tervek és beruházás támogatása”** elnevezésű állami beruházás előkészítését szolgáló projektből a fedett uszoda felújítás befejezésére és családi élményvilág kialakítására vonatkozóan idei év elején piaci ár felmérés céljából ajánlatokat kért be iroda 3 tervezől. A vázlattervre, az engedélyezési tervre, és a tendertervre a legkedvezőbb ajánlat összege 69.596.000,- Ft. volt. Ezt követően ugyancsak a vázlattervre, az engedélyezési tervre, és a tendertervre árajánlatot kért az osztály a Savaria Városfejlesztési és Nonprofit Kft.-től, a tervezési szerződés előkészítés alatt áll.

**Deák F. u. járda felújítására** vonatkozó kiviteli szerződés aláírásra került. A munkaterület átadása megtörtént.

Kérem a Tisztelt Közgyűlést tájékoztatóm elfogadására.

**Szombathely, 2017. február „ ”**

 **/: Dr. Károlyi Ákos :/**

**Határozati javaslat**

**.…/ 2017. (III. 2.) Kgy. számú határozat**

A Közgyűlés a törvényesség helyzetéről és a hatósági munkáról, valamint a Hivatal tevékenységéről szóló tájékoztatót elfogadja.

**Felelős:** Dr. Károlyi Ákos, jegyző

**Határidő:** azonnal